שירות הביון הלאומי (קוריאה הדרומית)

שירות הביון הלאומי (בקוריאנית: 대한민국국가정보원; באנגלית: National Intelligence Service (NIS)) היא סוכנות הביון הממשלתית של קוריאה הדרומית. הסוכנות הוקמה רשמית בשנת 1961 כסוכנות הביון המרכזית של קוריאה (중앙정보부), בתקופת שלטונה של המועצה העליונה הצבאית של הנשיא פאק צ'ונג-הי, שהחליפה את רפובליקת קוריאה השנייה. תפקידיה המקוריים של הסוכנות היו לפקח ולתאם הן פעילויות מודיעין בינלאומיות והן חקירה פלילית של כל סוכנויות הביון הממשלתיות, כולל אלה של הצבא. סמכויותיה הרחבות של הסוכנות אפשרו לה להתערב באופן פעיל בפוליטיקה. למרות מחלוקות רבות היא נחשבת לאחת מסוכנויות הביון המובחרות ביותר ביבשת אסיה, ואנשיה עוברים שנים של אימונים ובדיקות לפני שהם הופכים רשמית לסוכנים ומקבלים את המשימה הראשונה שלהם. הסוכנות קיבלה את השם הסוכנות לתכנון ביטחון לאומי (국가안전기획부) בשנת 1981, כחלק מסדרת רפורמות שהונהגה על ידי הרפובליקה החמישית של קוריאה תחת הנשיא צ'ון דו-הוואן. הסוכנות מכונה בשם 안기부 "אנגיבו" בדרום קוריאה. מלבד הניסיון לרכוש מודיעין על קוריאה הצפונית ולדכא פעילים דרום קוריאנים, הסוכנות מעורבת רבות בפעילויות מחוץ לתחום הסמכות שלה, כולל פוליטיקה פנימית ואף קידום אולימפיאדת הקיץ בשנת 1988 בסיאול. בשנת 1999 הסוכנות קיבלה את שמה הנוכחי. כניסת הדמוקרטיה לרפובליקה השישית של קוריאה הביאו להסרת רבים מהתפקידים והסמכויות שלה, בתגובה לביקורות פומביות על התעללות בעבר. קישורים חיצוניים אתר האינטרנט הרשמי של שירות הביון הלאומי (באנגלית) שירות הביון הלאומי, ברשת החברתית פייסבוק שירות הביון הלאומי, ברשת החברתית אינסטגרם מסמכי הארגון, על יכולות צבאיות וכלכליות של צפון קוריאה, שנת 1999) סוכנות "הריגול" של דרום קוריאה - ANSP ("KCIA"), אוסף מאמרים (בעיקר ביקורתיים) על פעילות הסוכנות ג'ון לארקין, "בית הניקיון: סוכנות הריגול החשאית של דרום קוריאה עוברת שיפוץ, אך האם היא עדיין תוכל לתפוס מרגלעם מצפון קוריאה?" - Time Asia, דיווח מ-9 ביוני 2003 סקנדל קוריאני, או סקנדל אמריקני? תסקיר המכון לחקר המדיניות ביפן הערות שוליים 37°28′01″N 127°04′30″E